Μαρία Δημητριάδη

Η Μαρία Δημητριάδη (Ταύρος Αττικής, 11 Απριλίου 1950 – Αθήνα, 7 Ιανουαρίου 2009) ήταν Ελληνίδα τραγουδίστρια. 

Συνδέθηκε από νωρίς με το πολιτικό τραγούδι. Επιχείρησε αρκετές φορές στην καριέρα της την ερμηνεία λυρικότερων στίχων. Αδελφή της είναι η τραγουδίστρια Αφροδίτη Μάνου.

 Βιογραφία 
Γεννήθηκε στον Ταύρο Αττικής το 1950 από Μικρασιάτη πατέρα. 

Ξεκίνησε την καριέρα της στη δισκογραφία με το «Ένα Πρωινό (Άνναμπελ)», ένα ερωτικό τραγούδι του Σταύρου Ξαρχάκου που ακουγόταν στην ταινία «Κορίτσια στον ήλιο», με τον Γιάννη Βόγλη και την Αν Λόμπεργκ.Έφυγε η τραγουδίστρια Μαρία Δημητριάδη Ερμηνεύτρια τραγουδιών του Μίκη Θεοδωράκη, του Θάνου Μικρούτσικου και του Γιάννη Μαρκόπουλου. Στη δεκαετία του 1980 ερμήνευσε έργα διαφορετικού ύφους του Μάνου Χατζιδάκι και του Στέφανου Κορκολή.«Την τελευταία της πνοή άφησε η τραγουδίστρια Μαρία Δημητριάδη»

Υπήρξε πρώτη σύζυγος του παρουσιαστή και μουσικού Ανδρέα Μικρούτσικου, με τον οποίο γνωρίστηκε κατά τη διάρκεια των γεγονότων του Πολυτεχνείου όντας και οι δύο μέλη του παράνομου τότε ΕΚΚΕ. Μαζί απέκτησαν ένα γιο, τον Στέργιο.

Εκλέχθηκε στη δεκαετία του 1970 δημοτικός σύμβουλος στο δήμο Ταύρου. 

Απεβίωσε στις 7 Ιανουαρίου 2009 στο νοσοκομείο «Ευαγγελισμός», όπου είχε εισαχθεί λόγω πνευμονικής νόσου. Επιθυμία της ήταν να αποτεφρωθεί.Ελευθεροτυπία: Όνειρο που φεύγει η ζωή  08/01/2009, αναρτήθηκε 08/01/2009

 Παραπομπές 

Κατηγορία:Ελληνίδες τραγουδίστριες
Κατηγορία:Μικρασιατικός Ελληνισμός